
UZNESENIE VLÁDY SLOVENSKEJ REPUBLIKY

č. 437
z 28. septembra 2016
k Národnej koncepcii informatizácie verejnej správy Slovenskej republiky
	Číslo materiálu:
	27525/2016

	Predkladateľ:
	podpredseda vlády pre investície a informatizáciu


Vláda
A. schvaľuje

A.1. Národnú koncepciu informatizácie verejnej správy Slovenskej republiky s pripomienkami prijatými na rokovaní vlády;
B. ukladá
podpredsedovi vlády pre investície a informatizáciu 

B.1. zabezpečiť realizáciu prioritnej osi 7 Operačného programu Integrovaná infraštruktúra v súlade s Národnou koncepciou informatizácie verejnej správy Slovenskej republiky

do 31. decembra 2020 

B.2. zabezpečovať rozhodovanie o využívaní finančných zdrojov vo verejnej správe pre informačné technológie v súlade s Národnou koncepciou informatizácie verejnej správy Slovenskej republiky

priebežne

B.3. zabezpečiť semináre k Národnej koncepcii informatizácie verejnej správy Slovenskej republiky 

do 31. októbra 2016 

B.4. predkladať na rokovanie vlády informáciu o plnení Národnej koncepcie informatizácie verejnej správy Slovenskej republiky
počnúc rokom 2017 do 31. marca každoročne 

B.5. v spolupráci s relevantnými gestormi podrobne rozpracovať následné dokumenty Národnej koncepcie informatizácie verejnej správy Slovenskej republiky, ktoré sú uvedené v kapitole 9 a predložiť tieto dokumenty na schválenie do Rady vlády SR pre digitalizáciu verejnej správy a jednotný digitálny trh 
do 31. júla 2017

podpredsedovi vlády pre investície a informatizáciu v spolupráci s podpredsedom vlády a ministrom vnútra
B.6. spoločne a v spolupráci s predstaviteľmi územnej samosprávy predložiť na rokovanie vlády odporúčanie postupu informatizácie územnej samosprávy v nadväznosti na zámery v oblasti reformy verejnej správy
do 30. júna 2017

ministrom
vedúcim ostatných ústredných orgánov štátnej správy

B.7. vykonať a zverejniť posúdenie súčasného stavu a doterajších riešení v oblasti informatizácie a informačných systémov verejnej správy na základe jednotnej metodiky, ktorú na návrh podpredsedu vlády pre investície a informatizáciu schváli Rada vlády SR pre digitalizáciu verejnej správy a jednotný digitálny trh, s výnimkou informačných systémov verejnej správy týkajúcich sa zabezpečenia obrany Slovenskej republiky, bezpečnosti Slovenskej republiky, ochrany utajovaných skutočností

do 31. marca 2017 
B.8. predložiť Úradu podpredsedu vlády SR pre investície a informatizáciu spolu s návrhom koncepcie rozvoja informačných systémov podľa osobitného predpisu aj návrh zámerov na novelizáciu právnych predpisov potrebných na realizáciu ich koncepcií, s výnimkou informačných systémov verejnej správy týkajúcich sa zabezpečenia obrany Slovenskej republiky, bezpečnosti Slovenskej republiky, ochrany utajovaných skutočností

do 31. marca 2017
B.9. vypracovať štúdie realizovateľnosti pre relevantné oblasti v rámci prioritnej osi 7 Operačného programu Integrovaná infraštruktúra, okrem štúdií realizovateľnosti obsahujúcich informačné systémy verejnej správy týkajúce sa zabezpečenia obrany Slovenskej republiky, bezpečnosti Slovenskej republiky, ochrany utajovaných skutočností
do 31. decembra 2020
B.10. pri rozvoji informačných systémov verejnej správy, s výnimkou informačných systémov verejnej správy týkajúcich sa zabezpečenia obrany Slovenskej republiky, bezpečnosti Slovenskej republiky, ochrany utajovaných skutočností, postupovať podľa prístupu a princípov uvedených v Národnej koncepcii informatizácie verejnej správy Slovenskej republiky

priebežne
B.11. predkladať podpredsedovi vlády pre investície a informatizáciu odpočet o plnení Národnej koncepcie informatizácie verejnej správy Slovenskej republiky v príslušnom rezorte, s výnimkou odpočtu o informačných systémov verejnej správy týkajúcich sa zabezpečenia obrany Slovenskej republiky, bezpečnosti Slovenskej republiky, ochrany utajovaných skutočností 

počnúc rokom 2016 do 31. decembra každoročne 
C. odporúča 
predsedovi Združenia samosprávnych krajov „SK8“
predsedovi Združenia miest a obcí Slovenska
prezidentovi Únie miest Slovenska
vedúcemu Kancelárie Národnej rady SR
vedúcemu Kancelárie prezidenta SR
vedúcemu Kancelárie Ústavného súdu SR
predsedníčke Najvyššieho súdu SR
generálnemu prokurátorovi
predsedovi Slovenskej akadémie vied
predsedovi Najvyššieho kontrolného úradu SR
riaditeľovi Slovenskej informačnej služby
predsedovi Úradu pre reguláciu sieťových odvetví
vedúcej Kancelárie Súdnej rady SR
C.1. poskytovať súčinnosť pri plnení úloh uvedených v predloženom materiáli a pri spracúvaní štúdií realizovateľnosti prioritnej osi 7 Operačného programu Integrovaná infraštruktúra

do 31. decembra 2020 

C.2. vykonať a zverejniť posúdenie súčasného stavu a doterajších riešení v oblasti informatizácie a informačných systémov verejnej správy na základe jednotnej metodiky, ktorú na návrh podpredsedu vlády pre investície a informatizáciu schváli Rada vlády SR pre digitalizáciu verejnej správy a jednotný digitálny trh
do 31. marca 2017

C.3. predložiť Úradu podpredsedu vlády SR pre investície a informatizáciu  spolu s návrhom koncepcie rozvoja informačných systémov podľa osobitného predpisu aj návrh zámerov na novelizáciu právnych predpisov potrebných na realizáciu ich koncepcií
do 6 mesiacov od schválenia Národnej koncepcie informatizácie verejnej správy Slovenskej republiky 
C.4. vypracovať štúdie realizovateľnosti pre relevantné oblasti v rámci prioritnej osi 7 Operačného programu Integrovaná infraštruktúra, okrem štúdií realizovateľnosti obsahujúcich informačné systémy verejnej správy týkajúce sa 
zabezpečenia obrany Slovenskej republiky, bezpečnosti Slovenskej republiky, ochrany utajovaných skutočností
do 31. decembra 2020

C.5. pri rozvoji informačných systémov verejnej správy, s výnimkou informačných systémov verejnej správy týkajúcich sa zabezpečenia obrany Slovenskej republiky, bezpečnosti Slovenskej republiky, ochrany utajovaných skutočností, postupovať podľa prístupu a princípov uvedených v Národnej koncepcii informatizácie verejnej správy Slovenskej republiky,
C.6. predkladať podpredsedovi vlády pre investície a informatizáciu odpočet o plnení Národnej koncepcie informatizácie verejnej správy Slovenskej republiky v príslušnom rezorte, s výnimkou odpočtu o informačných systémov verejnej správy týkajúcich sa zabezpečenia obrany Slovenskej republiky, bezpečnosti Slovenskej republiky, ochrany utajovaných skutočností
počnúc rokom 2016 do 31. decembra každoročne.
Vykonajú:
podpredseda vlády pre investície a informatizáciu
ministri

vedúci ostatných ústredných orgánov štátnej správy 
Na vedomie:
predseda Združenia samosprávnych krajov „SK8“
predseda Združenia miest a obcí Slovenska

prezident Únie miest Slovenska

vedúci Kancelárie Národnej rady SR
vedúci Kancelárie prezidenta SR
vedúci Kancelárie Ústavného súdu SR
predsedníčka Najvyššieho súdu SR
generálny prokurátor
predseda Slovenskej akadémie vied

predseda Najvyššieho kontrolného úradu SR
riaditeľ Slovenskej informačnej služby

predseda Úradu pre reguláciu sieťových odvetví

vedúca Kancelárie Súdnej rady SR
Uznesenie vlády SR číslo 437/2016

